**О Б А В Е Ш Т Е Њ Е**

**о припреми документа јавне политике - ЛОКАЛНИ ЕКОЛОШКИ АКЦИОНИ ПЛАН ОПШТИНЕ МАЛО ЦРНИЋЕ (ЛЕАП)**

Општинска управа општине Мало Црниће – Одсек за локални економски развој, локалну пореску администрацију и инспекцијске послове, на основу члана 32. Закона о планском систему Републике Србије (''Службени гласник РС'', број 30/2018) и члана 15. Одлуке о јавним расправама (''Службени гласник општине Мало Црниће'', број 5/2019), обавештава јавност да је отпочела рад на припреми документа јавне политике: **ЛОКАЛНИ ЕКОЛОШКИ АКЦИОНИ ПЛАН ОПШТИНЕ МАЛО ЦРНИЋЕ (ЛЕАП).**

 Локалним еколошким акционим планом обезбеђује се: полазиште за изградњу одрживе заједнице, усмеравање пажње на главне еколошке проблеме, јасно дефинисање акција за решавање најважнијих проблема локалне заједнице и подршка локалним властима у обављању њихових задужења.

 Скупштина општине Мало Црниће донела је Одлуку о приступању изради Локалног еколошког акционог плана општине Мало Црниће која је објављена у ''Службеном гласнику општине Мало Црниће'', број 3/2018. Након тога, на Решењем председника општине Мало Црниће образовано је Координационо тело за израду ЛЕАП-а, чији је задатак да: заступа ставове општине као целине у току израде ЛЕАП-а, координира рад различитих организација локалне заједнице, износи и заступа ставове заједнице као целине и помаже при усвајању ЛЕАП-а као званичног развојног документа.

У Малом Црнићу, 21. маја 2019. године

**ОПШТИНСКА УПРАВА ОПШТИНЕ МАЛО ЦРНИЋЕ**

**- ОДСЕК ЗА ЛОКАЛНИ ЕКОНОМСКИ РАЗВОЈ, ЛОКАЛНУ ПОРЕСКУ АДМИНИСТРАЦИЈУ И ИНСПЕКЦИЈСКЕ ПОСЛОВЕ –**